Les i els xiquets de l'Escolania de la Mare de Déu de l'Olivar van oferir dissabte un concert de Nadal
19/12/2003 13:17:00

# Les i els xiquets de l'Escolania de la Mare de Déu de l'Olivar van oferir dissabte un concert de Nadal

*   19/12/2003 13:17:00
*   [Imprimir](#)
*   Compartir
*    https://www.alaquas.org/documento.asp?id\_do=8978

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8978%2F0&title=Ajuntament%20d%27Alaqu%C3%A0s.%20Premsa.Les%20i%20els%20xiquets%20de%20l%27Escolania%20de%20la%20Mare%20de%20D%C3%A9u%20de%20l%27Olivar%20van%20oferir%20dissabte%20un%20concert%20de%20Nadal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8978/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8978/8978_Form_4.jpg)](https://www.alaquas.org/ficheros/documentos/2003/2/8978/8978_Form_10.jpg "<a href='https://www.alaquas.org/ficheros/documentos/2003/2/8978/8978_Form_10.jpg' target=_blank><i class='fa fa-external-link' aria-hidden='true'></i>.Les i els xiquets de l'Escolania de la Mare de Déu de l'Olivar van oferir dissabte un concert de Nadal</a>")

Després del concert va tindre lloc el lliurament dels premis del Concurs "Contes de Nadal" organitzat per la Fulla de l'Olivar

El passat dissabte dia 20 de desembre a les 20 hores, la parròquia de l'Olivar va acollir el concert de nadalenques a càrrec de l'Escolania Mare de Déu de l'Olivar, formada per quinze xiquetes i xiquets d'Alaquàs en edats compreses entre els 10 i els 14 anys. En aquest concert es va poder escoltar música popular i música religiosa.

L'Escolania de la Mare de Déu de l'Olivar va nàixer l'any 2002 com una necessitat local de plasmar, d'una manera musical, el sentiment religiós i vocacional a la Mare de Déu. Per això, està formada per alumnes del col·legi Olivar d'Alaquàs. La seua presentació oficial va tindre lloc a les festes nadalenques del passat any 2002, dins del Concert de Nadal. A partir d'eixe moment, l'Escolania ha participat en diferents actes religiosos organitzats per la parròquia.

Després del concert va tindre lloc el lliurament dels premis del Concurs "Contes de Nadal" organitzat per la Fulla l'Olivar d'Alaquàs. Enguany s'ha celebrat la XIV edició d'aquesta convocatòria amb què s'ha pretés que totes les i els escolars d'Alaquàs participen amb la creació de diferents contes ambientats en les festes de Nadal, i prenent com a base els relats bíblics. Enguany han participat els col·legis d'Alaquàs: Bonavista, González Gallarza, Vila d'Alaquàs, Mare de Déu de l'Olivar I i II. També han participat els col·legi Alemany de València i el C.P. Carles Salvador de València.

El concurs va estar dividit en dos nivells de participació. En el primer nivell, dirigit a les i els xiquets de segon i tercer cicle de Primària, la guanyadora ha estat Pau Mª Sarrió Andrés, amb l'obra "L'acollida". Dins d'aquesta categoria han debut menció especial Paula Rodríguez Castillo amb el conte "Els camells perduts", Sara Salvador Granero "Els reis s'adornen" i Almudena Mateos pel conte "El Jesuset perdut".

El segon nivell ha estat dirigit a les i els alumnes d'ESO. El primer premi ha recaigut en el xiquet David Liebane amb  "L'autèntic Nadal". També ha hagut una menció especial per a Toni Bretones amb el conte "Ronald, un xiquet d'Africa".

D'altra banda, hi va haver també una menció especial per al col·legi Mare de Déu de l'Olivar II i per al col·legi Carles Salvador de València, en reconeixement a la seua gran participació.